turjo4nis/wikipedia-bn-dump-20250701 huggingface dataset:
উইন্ডোজ ১০

উইন্ডোজ ১০ হচ্ছে মাইক্রোসফট উইন্ডোজ অপারেটিং সিস্টেমের একটি উল্লেখযোগ্য সংস্করণ। এটি উন্মোচিত হয় ২০১৪ সালের ১৪-ই সেপ্টেম্বর এবং ২০১৫ সালের ২৯ জুলাই এটি মুক্তি পায়। মুক্তির পর এক বিবৃতিতে বলা হয়, এর পর মাইক্রোসফট আর নতুন কোনো অপারেটিং সিস্টেম উন্মোচন করবে না । উইন্ডোজ ১০ এর জন্য নতুন আপগ্রেড প্রদান করে তা আরোও উন্নত করবে। তবে, ২০২১ সালের ২৪শে জুন মাইক্রোসফটের চিফ প্রোডাক্ট অফিসার পানোস প্যানের উপস্থাপনায় একটা ভার্চুয়াল ইভেন্টে উইন্ডোজের পরবর্তী সংস্করণ উইন্ডোজ ১১ এর ঘোষণা দেওয়া হয়।

উইন্ডোজ ১০ সম্পর্কে প্রথম আভাস দেয়া হয়, সফটওয়্যার ও ওয়েব ডেভেলপারদের জন্য ২০১৪ সালের এপ্রিলে অনুষ্ঠিত মাইক্রোসফটের বার্ষিক বিল্ড সম্মেলনে। উইন্ডোজ ১০ এর লক্ষ্য মূলত ব্যবহারকারীর নিজস্ব প্রয়োজনীয় ফিচারগুলোর সঠিক ব্যবস্থা করা, যা প্রথম উইন্ডোজ ৮-এর মাধ্যমে পরিচয় করানো হয়েছিলো। এটির সাথে অতিরিক্ত সফটওয়্যার যুক্ত করার মাধ্যমে ডেস্কটপ কম্পিউটার ও ল্যাপটপের মত টাচস্ক্রিন নয় এমন ডিভাইসে ব্যবহারকারী অভিজ্ঞতা উন্নত করা হয়েছে। এতে আরও রয়েছে উইন্ডোজ স্টোরের অ্যাপ চালানোর ক্ষমতা।

মাইলস্টোন (অর্জন) 
 ৩০ সেপ্টেম্বর ২০১৪-উইন্ডোজ ১০ আনুষ্ঠানিকভাবে ঘোষণা করা হয়.

২০১৫ 
 ২১ জানুয়ারি-মাইক্রোসফ্ট ঘোষণা করেছে যে বর্তমানে কমপক্ষে উইন্ডোজ ৭ এসপি ১ বা উইন্ডোজ ৮.১ আপডেটে চলমান বেশিরভাগ ডিভাইস উইন্ডোজ ১০ এ বিনামূল্যে আপগ্রেড পাবে যদি এটি প্রথম বছরের মধ্যে করা হয়।
 ২ ফেব্রুয়ারি-মাইক্রোসফ্ট উইন্ডোজ ১০ এর জন্য একটি বিনামূল্যে সংস্করণ ঘোষণা করেছে রাস্পবেরি পাই ২.
 ২ এপ্রিল-নতুন অফিস ২০১৬ টাচ প্রিভিউ উইন্ডোজ জন্য চালু ১০.
 ১৮ মার্চ-উইন্ডোজ ৫ তম অফিসিয়াল আপডেট ১০ (বিল্ড ১০০৪১) যেহেতু প্রথম চালু করা হয়েছিল।
 ৩০ মার্চ-উইন্ডোজ ৬ তম অফিসিয়াল আপডেট ১০ (বিল্ড ১০০৪৯) চালু করা হয়।
 ১৫ জুলাই-উত্পাদনে মুক্তি (বিল্ড ১০২৪০)
 ২৯ জুলাই-সাধারণ প্রাপ্যতা (সংস্করণ ১৫০৭)
 ১২ নভেম্বর-নভেম্বর ২০১৫ আপডেট (থ্রেশহোল্ড ১, সংস্করণ ১৫১১, বিল্ড ১০৫৮৬)

২০১৬ 
 ২ আগস্ট-বার্ষিকী আপডেট (রেডস্টোন ১, সংস্করণ ১৬০৭, বিল্ড ১৪৩৯৩)

২০১৭ 
 ৫ এপ্রিল-ক্রিয়েটর আপডেট (রেডস্টোন ২, সংস্করণ ১৭০৩, বিল্ড ১৫০৬৩)
 ১৭ অক্টোবর-ফল ক্রিয়েটর আপডেট (রেডস্টোন ৩, সংস্করণ ১৭০৯, বিল্ড ১৬২৯৯)

২০১৮ 
 ৩০ এপ্রিল-এপ্রিল ২০১৮ আপডেট (রেডস্টোন ৪, সংস্করণ ১৮০৩)
 ১৩ নভেম্বর-অক্টোবর ২০১৮ আপডেট (রেডস্টোন ৫, সংস্করণ ১৮০৯)

২০১৯ 
 ২১ মে-মে ২০১৯ আপডেট (১৯ এইচ ১, সংস্করণ ১৯০৩)
 ১২ নভেম্বর-নভেম্বর ২০১৯ আপডেট (১৯ এইচ ২, সংস্করণ ১৯০৯)

২০২০ 
 ২৭ মে-মে ২০২০ আপডেট (২০ এইচ ১, সংস্করণ ২০০৪)
 ১৯ অক্টোবর-অক্টোবর ২০২০ আপডেট (২০ এইচ ২, বিল্ড ১৯০৪২)

২০২১ 
 ১৮ মে-মে ২০২১ আপডেট (২১ ঘন্টা ১, বিল্ড ১৯০৪৩)
 ১৬ নভেম্বর-নভেম্বর ২০২১ আপডেট (২১ ঘন্টা ২, বিল্ড ১৯০৪৪)

২০২২ 
 ১৮ অক্টোবর-অক্টোবর ২০২২ আপডেট (২২ এইচ ২, বিল্ড ১৯০৪৫)

আরও দেখুন 
 মাইক্রোসফট উইন্ডোজ
উইন্ডোজ এক্সপি
উইন্ডোজ ৭
উইন্ডোজ ৮
লিনাক্স

তথ্যসূত্র

বহিঃসংযোগ 
 

 
মাইক্রোসফট উইন্ডোজ
অপারেটিং সিস্টেম
অসম্পূর্ণ
অসম্পূর্ণ প্রযুক্তি নিবন্ধ
অনুবাদ অসম্পূর্ণ
ট্যাবলেট অপারেটিং সিস্টেম
২০১৫-এর সফটওয়্যার
এআরএম অপারেটিং সিস্টেম
উইন্ডোজ এনটি
ডিজেল গাছ

ডিজেল গাছ (বৈজ্ঞানিক নাম: Copaifera langsdorffii) হচ্ছে উষ্ণমণ্ডলীয় বৃষ্টিবনের গাছ। ব্রাজিলের স্থানীয় ভাষায় গাছটাকে কুবাই, কেবিসমো বিভিন্ন নামে ডাকা হয়।
এই গাছ সাধারণত ২৫ থেকে ৪০ ফুট লম্বা হতে পারে। এই গাছে সাদা রংয়ের আকর্ষনীয় ফুল ও তৈলাক্ত ফল ধরে। রাবার গাছের মতো করেই এই গাছের গায়ে ছিদ্র করে রস বের করা হয়, যা ডিজেলের বিকল্প বায়োডিজেল হিসাবে ব্যবহার করা যায়, সেই তেল দিয়ে রীতিমত গাড়িও চালানো যায়, এটা এতই বিশুদ্ধ যে খনিজ তেলের মত পরিশোধনেরও প্রয়োজন হয় না। তেল দেয়ার উপযোগী হতে গাছগুলোকে প্রায় ১৫ বছরের মত সময় লাগে এবং প্রতিটি পূর্ণবয়স্ক গাছ বছরে ৩০ থেকে ৪০ লিটার তেল উৎপাদন করতে পারে। অস্ট্রেলিয়াসহ বিভিন্ন দেশে বাণিজ্যিকভাবে এই গাছের চাষ ধীরে ধীরে জনপ্রিয় হচ্ছে।

তথ্যসূত্র

বহিঃসংযোগ
New Crop Info
Agroforestry Database Entry
Wood Morphology 

দক্ষিণ আমেরিকার ভেষজ উদ্ভিদ
মিয়ানমারের উদ্ভিদ
ব্রাজিলের উদ্ভিদ
উদ্ভিদ
দক্ষিণ আমেরিকার উদ্ভিদ
ঙ্গাগ-দ্বাং-ব্স্তান-পা'ই-র্গ্যাল-ম্ত্শান

ঙ্গাগ-দ্বাং-ব্স্তান-পা'ই-র্গ্যাল-ম্ত্শান () (১৭২৭-১৭৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী 
ঙ্গাগ-দ্বাং-ব্স্তান-পা'ই-র্গ্যাল-ম্ত্শান ১৭২৭ খ্রিষ্টাব্দে মধ্য তিব্বতের ছা নামক একটি ছোট শহরে জন্মগ্রহণ করেন। তিন বছর বয়সে পঞ্চম পাঞ্চেন লামা তাকে দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পার পুনর্জন্ম রূপে চিহ্নিত করেন। পাঁচ বছর বয়সে র্গ্যাল-স্রাস-য়ে-শেস-গ্রাগ্স-পা () নামক এক ভিক্ষু তাকে প্রব্রজ্যা ও সাত বছর বয়সে শ্রমণের শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে রাব-'ব্যাম্স-পা-ব্সোদ-নাম্স-দার-র্গ্যাস () নামক এক ভিক্ষুর নিকট শিক্ষালাভ করেন। দশ বছর বয়সে তিনি আমদো যাত্রা করে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী লামার নিকট শিক্ষালাভ করেন। কুড়ি বছর বয়সে গ্ন্যান-র্ত্সে-দ্পোন-স্লোব-ঙ্গাগ-দ্বাং-ছোস-'ফেল () নামক বৌদ্ধ লামা তাকে ভিক্ষুর শপথ প্রদান করেন। দর্শন ও তন্ত্র ছাড়াও ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র প্রভৃতি বিভিন্ন বিষয়ে তার অসাধারণ পাণ্ডিত্যের জন্য তিনি ত্শাং-স্রাস-দ্গ্যেস-পা'ই-র্দো-র্জে () নামে পরিচিত ছিলেন। বাইশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চম প্রধান হিসেবে অধিষ্ঠিত করা হয় এবং এই পদে তিনি চার বছর থাকেন। এরপর তিনি ব্রাগ-দ্কার () বৌদ্ধবিহারে একটি তন্ত্র শিক্ষাপ্রতিষ্ঠান প্রতিষ্ঠা করেন ও দর্শন শিক্ষাপ্রতিষ্ঠানের পরিবর্ধন সাধন করেন। ১৭৫৪ খ্রিষ্টাব্দে তিনি দ্বিতীয় বারের জন্য ব্লা-ব্রাং-ব্ক্রা-শিস-'খ্যিল বৌদ্ধবিহারের অষ্টম প্রধান হিসেবে অধিষ্ঠিত হন এবং চার বছর এই পদে থাকেন। ১৭৫৯ খ্রিষ্টাব্দে তিনি চীন যাত্রা করে চিং সম্রাট চিয়ানলোংয়ের সঙ্গে সাক্ষাত করেন। ঐ বছর বেইজিং শহরে তার মৃত্যু হয়।

তথ্যসূত্র 

১৭২৭-এ জন্ম
১৭৫৯-এ মৃত্যু
গুংথাং লামা
লাব্রাং ত্রিপা
দ্কোন-ম্ছোগ-ব্স্তান-পা'ই-স্গ্রোন-মে

দ্কোন-ম্ছোগ-ব্স্তান-পা'ই-স্গ্রোন-মে () (১৭৬২-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী 
দ্কোন-ম্ছোগ-ব্স্তান-পা'ই-স্গ্রোন-মে ১৭৬২ খ্রিষ্টাব্দে তিব্বতের ম্দ্জোদ-দ্গে () নামক স্থানে জন্মগ্রহণ করেন। তার পিতার নাম ছিল থে-বো-ল্চাগ্স-পো-ব্যাম্স-পা () এবং মাতার নাম ছিল বো-চোগ ()। সাত বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক দ্বিতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। তিনি ১৭৬৮ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারে এনে তাকে উপাসক, প্রব্রজ্যা ও শ্রমণের শপথ প্রদান করেন। এরপর দ্কোন-ম্ছোগ-ব্স্তান-পা'ই-স্গ্রোন-মে দর্শন, তন্ত্র, ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র, মঙ্গোল ও চীনা ভাষা প্রভৃতি বিভিন্ন বিষয়ে শিক্ষালাভ করেন। সতেরো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে হোর-স্কাল-ব্জাং-দ্ঙ্গোস-গ্রুব () নামক এক মঙ্গোল পণ্ডিতের নিকট ধর্মশিক্ষালাভ করেন। ১৭৮২ খ্রিষ্টাব্দে অষ্টম দলাই লামা তাকে ভিক্ষুর শপথ প্রদান করেন। ১৭৯১ খ্রিষ্টাব্দে তিনি ত্শা-খো'ই-দা-ত্শাং () মঠ এবং সদ্যপ্রতিষ্ঠিত র্ঙ্গা-বা'ই-স্গো-মাং () বিহারের প্রধান হিসেবে অধিষ্ঠিত হন। ১৭৯২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের একুশতম প্রধান হিসেবে এবং ১৭৯৭ খ্রিষ্টাব্দে দ্গোন-লুং-ব্যামস-পা-গ্লিং () বিহারের প্রধান হিসেবে অধিষ্ঠিত করা হয়।

তথ্যসূত্র 

১৭৬২-এ জন্ম
১৮২৩-এ মৃত্যু
গুংথাং লামা
লাব্রাং ত্রিপা
জুবায়ের হোসেন

জুবায়ের হোসেন (জন্ম: ১২ সেপ্টেম্বর, ১৯৯৫) জামালপুরের ইসলামপুর উপজেলার পার্থশী ইউনিয়নে জন্মগ্রহণকারী জন্মগ্রহণকারী বাংলাদেশী ক্রিকেটার। বাংলাদেশ টেস্ট ক্রিকেট দলের অন্যতম সদস্য জুবায়ের লেগব্রেক বোলিং করে থাকেন। বাংলাদেশ ক্রিকেট দলের প্রথম লেগ-স্পিনার তিনি। পাশাপাশি ডানহাতে ব্যাটিংয়েও পারদর্শী তিনি। লিখন ডাকনামে পরিচিত জুবায়ের এর পূর্বে বাংলাদেশ এ দল, অনূর্ধ্ব-১৯ দলেও অংশগ্রহণ করেছেন।

খেলোয়াড়ী জীবন 
২৫ অক্টোবর, ২০১৪ তারিখে সফরকারী জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। বাংলাদেশের ৭৪তম টেস্ট ক্রিকেটার জুবায়ের প্রথম দিনেই জিম্বাবুয়ের প্রথম ইনিংসে প্রথমে ব্রেন্ডন টেলরকে ও পরবর্তীতে সিকান্দার রাজাকে আউট করে ৫৮ রানের বিনিময়ে ২ উইকেট পান। ঐ খেলায় তার দল ৩ উইকেটে জয়লাভ করে। সিরিজের তৃতীয় ও চূড়ান্ত টেস্টের তৃতীয় দিনে তার পাঁচ উইকেট প্রাপ্তি বাংলাদেশ দলকে বেশ শক্ত অবস্থানে নিয়ে যায়। তার অসামান্য ক্রীড়ানৈপুণ্যে জিম্বাবুয়ে দল ৩৭৪ রানে গুটিয়ে যায় ও ৩য় দিনশেষে বাংলাদেশ ১৫২ রানে এগিয়ে যায়। জুবায়ের ২০ ওভার বোলিং করে ৯৬ রানে ৫ উইকেট পান। ব্রেন্ডন টেলর, সিকান্দার রাজা, ক্রেগ আরভিন, এল্টন চিগুম্বুরা ও নাতসাই মুশাঙউই তার শিকারে পরিণত হন।

টেস্টে পাঁচ-উইকেট প্রাপ্তি

তথ্যসূত্র

বহিঃসংযোগ 
 

বাংলাদেশী ক্রিকেটার
১৯৯৫-এ জন্ম
জীবিত ব্যক্তি
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
ঢাকা বিভাগের ক্রিকেটার
আবাহনী লিমিটেডের ক্রিকেটার
চট্টগ্রাম বিভাগের ক্রিকেটার
বাংলাদেশ পূর্বাঞ্চলের ক্রিকেটার
বাংলাদেশ এ দলের ক্রিকেটার
জামালপুর জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
দ্কোন-ম্ছোগ-ব্স্তান-পা'ই-র্গ্যা-ম্ত্শো

দ্কোন-ম্ছোগ-ব্স্তান-পা'ই-র্গ্যা-ম্ত্শো () (১৮২৪-১৮৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী 
দ্কোন-ম্ছোগ-ব্স্তান-পা'ই-র্গ্যা-ম্ত্শো ১৮২৪ খ্রিষ্টাব্দে তিব্বতের ত্সা-য়ুল () নামক স্থানে ল্দোং () পরিবারগোষ্ঠীতে জন্মগ্রহণ করেন। ছয় বছর বয়সে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী লামা তাকে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন এবং এক বছর পরে তাকে তাকে উপাসক, প্রব্রজ্যা ও শ্রমণের শপথ প্রদান করেন। আঠারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে র্তা-ত্শাগ-য়োংস-'দ্জিন-দুল-বা-ম্খান-পো-ব্লো-গ্রোস-ব্র্তান-পা () নামক বৌদ্ধ লামার নিকট শিক্ষালাভ করেন। কুড়ি বছর বয়সে সপ্তম পাঞ্চেন লামা তাকে ভিক্ষুর শপথ প্রদান করেন। বত্রিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের আটচল্লিশতম প্রধান হিসেবে অধিষ্ঠিত করা হয়। দায়িত্ব লাভ করে তিনি সংঘের নিয়ম কানুনের সংস্কার সাধন করেন এবং এক শতেরও বেশি ভিক্ষু সঠিক নিয়ম পালন না করার অপরাধে এই বিহার থেকে বহিষ্কার করেন। এছাড়া তিনি এই বিহারে ধর্মশিক্ষার আমূল সংস্কার সাধন করেন।

তথ্যসূত্র 

১৮২৪-এ জন্ম
১৮৫৯-এ মৃত্যু
গুংথাং লামা
লাব্রাং ত্রিপা
'জাম-দ্ব্যাংস-ব্স্তান-পা'ই-ন্যি-মা

'জাম-দ্ব্যাংস-ব্স্তান-পা'ই-ন্যি-মা () (১৮৬০-১৯২৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী 
'জাম-দ্ব্যাংস-ব্স্তান-পা'ই-ন্যি-মা ১৮৬০ খ্রিষ্টাব্দে তিব্বতের আমদো অঞ্চলের র্মা-ছু-'গ্রাম-ঙ্গোগ্স-গ্চা'-খোগ () নামক স্থানে জন্মগ্রহণ করেন। তার পিতার নাম ছিল ব্দে-ছেন-দার-র্গ্যাস () এবং মাতার নাম ছিল ব্সোদ-নাম্স-স্ক্যিদ ()। জন্মের পর তার নাম রাখা হয় দ্বাং-ছেন-ত্শে-রিং ()। চার বছর বয়সে তাকে দ্কোন-ম্ছোগ-ব্স্তান-পা'ই-র্গ্যা-ম্ত্শো () নামক চতুর্থ গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করে ব্লা-ব্রাং-ব্ক্রা-শিস-'খ্যিল বৌদ্ধবিহারের নিয়ে যাওয়া হয়। এই বিহারে শেস-রাব-র্গ্যা-ম্ত্শো () নামক এক ভিক্ষু তাকে শ্রমণের শপথ প্রদান করেন। তেরো বছর বয়সে তিনি র্মাদ-ব্যুং-থোস-ব্সাম-গ্লিং () বিহারে শিক্ষালাভের উদ্দেশ্যে ভর্তি হন। একুশ বছর বয়সে তিনি ভিক্ষুর শপথ লাভ করেন। চুয়াল্লিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের উনসত্তরতম প্রধান হিসেবে অধিষ্ঠিত করা হয়। এই সময় তিনি এই বিহারে ভিক্ষুদের ধর্মশিক্ষার ওপর জোর দেন ও নিয়মানুবর্তিতার ওপর কঠোরতা আরোপ করেন। তিনি এই ভারের সঙ্গে মুসলিম সেনানায়ক মা চির মধ্যে মধ্যস্থতা করে এলাকায় শান্তি ফিরিয়ে আনতেও সহায়ক হন।

তথ্যসূত্র 

১৮৬০-এ জন্ম
১৯২৫-এ মৃত্যু
গুংথাং লামা
লাব্রাং ত্রিপা
ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (তৃতীয় জাম্যাং ঝেপা)

ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () (১৭৯২-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () সাতাশতম প্রধান ছিলেন।

সংক্ষিপ্ত জীবনী 
ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের গ্ন্যান-থোগ্স () নামক গ্রামে জন্মগ্রহণ করেন। তার পিতার নাম ছিল রিন-ছেন-র্গ্যা-ম্ত্শো () এবং মাতার নাম ছিল ম্খার-মো-স্ক্যিদ ()। সাত বছর বয়সে ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান () উপাধিধারী লামা তাকে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার পুনর্জন্ম রূপে চিহ্নিত করেন। তেরো বছর বয়সে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা উপাধিধারী বৌদ্ধ ভিক্ষু তাকে শ্রমণের শপথ প্রদান করেন। ১৮০৯ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। একুশ বছর বয়স হলে সপ্তম পাঞ্চেন লামা তাকে ভিক্ষুর শপথ প্রদান করেন। ছাব্বিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের সাতাশতম প্রধান হিসেবে অধিষ্ঠিত করা হয়। তার জীবদ্দশায় রোং-বো () বিহারের সঙ্গে ব্লা-ব্রাং-ব্ক্রা-শিস-'খ্যিল বৌদ্ধবিহারের বেশ কয়েক বারবিরোধ উপস্থিত হয়, কিন্তু তার কূটনৈতিক বুদ্ধির হলে ব্লা-ব্রাং-ব্ক্রা-শিস-'খ্যিল বৌদ্ধবিহারের পক্ষে সকল বিরোধের মীমাংসা ঘটে।

তথ্যসূত্র

আরো পড়ুন 
Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books, pp. 135–139.

 

১৭৯২-এ জন্ম
১৮৫৫-এ মৃত্যু
জাম্যাং ঝেপা
লাব্রাং ত্রিপা
তিন গোয়েন্দা সিরিজের বইয়ের তালিকা

তিন গোয়েন্দা সিরিজের ৪৫০'র বেশি কাহিনী বেরিয়েছে। তন্মধ্যে ২০০'র মতো উপন্যাস আর বাকিগুলো বড় গল্প-উপন্যাসিকা। সেবা প্রকাশনী থেকে প্রকাশিত প্রতিটি বই পেপারব্যাকে। প্রজাপতি প্রকাশন থেকে প্রকাশিত বইগুলো শোভন এবং হার্ডকভারে।

সেবা প্রকাশনী থেকে প্রকাশিত 
সেবা প্রকাশনী থেকে প্রকাশিত বইসমূহের তালিকা:

প্রজাপতি প্রকাশন থেকে প্রকাশিত 
আমি রবিন বলছি (তিন গোয়েন্দা);
গরমের ছুটি (তিন গোয়েন্দা);
এখানেও ঝামেলা (তিন গোয়েন্দা);
নতুন স্যার (তিন গোয়েন্দা);
মাছির সার্কাস (তিন গোয়েন্দা);
নেতা নির্বাচন (তিন বন্ধু গ্রীনহিলস);
উড়োচিঠি (তিন বন্ধু গ্রীনহিলস);
মোমের পুতুল (তিন বন্ধু গ্রীনহিলস);
রহস্যের খোঁজে (তিন বন্ধু গ্রীনহিলস);
বিড়ালের অপরাধ (তিন বন্ধু গ্রীনহিলস);
হারজিত (তিন বন্ধু গ্রীনহিলস);
উচ্ছেদ (তিন বন্ধু গ্রীনহিলস);
পাগলের গুপ্তধন (তিন বন্ধু গ্রীনহিলস);
ভিনদেশী রাজকুমার (তিন বন্ধু গ্রীনহিলস);
ভোরের পিশাচ (তিন বন্ধু গ্রীনহিলস);
অভিশপ্ত লকেট (তিন বন্ধু গ্রীনহিলস);
কবরের প্রহরী (তিন বন্ধু গ্রীনহিলস);
পেঁচার ডাক (তিন বন্ধু গ্রীনহিলস);
টক্কর (তিন বন্ধু গ্রীনহিলস);
আবার ঝামেলা (তিন বন্ধু গ্রীনহিলস);
বড়দিনের ছুটি (তিন বন্ধু গ্রীনহিলস);
চোরের আস্তানা (তিন বন্ধু গ্রীনহিলস);
রুদ্র সাগর (তিন বন্ধু গ্রীনহিলস);
ভয়াল দানব (কিশোর চিলার);
শুঁটকি বাহিনী (কিশোর চিলার);
চাঁদের অসুখ (কিশোর চিলার);
পাথরে বন্দী (কিশোর চিলার);
ড্রাকুলার রক্ত (কিশোর চিলার);
মাছেরা সাবধান (কিশোর চিলার);
পার্কে বিপদ (কিশোর চিলার);
ভূতের গাড়ি (কিশোর চিলার);
যমজ ভূত (কিশোর চিলার);
পৃথিবীর বাইরে (কিশোর চিলার);
পিশাচবাহিনী (কিশোর চিলার)

প্রথমা প্রকাশন থেকে প্রকাশিত 
সেবা প্রকাশনী থেকে বের হয়ে রকিব হাসান অন্য প্রকাশনী থেকে তিন গোয়েন্দার চরিত্র নিয়ে কাহিনী লেখা শুরু করেন। প্রথমা থেকে গোয়েন্দা কিশোর মুসা রবিন সিরিজে আটটি বই প্রকাশিত হয়।

 রহস্যের দ্বীপ 
 হাইপারসনিক রহস্য 
 গোল্ডেন বাইক রহস্য 
 অর্গান পাইপ রহস্য 
 অপারেশন বাহামা আইল্যান্ড 
 বাঘের মুখোশ 
 গোলক রহস্য 
 ক্যানারি দ্বীপের রহস্য

তথ্যসূত্র 

গোয়েন্দা উপন্যাস
কিশোর উপন্যাস
সেবা প্রকাশনী
জের্ভাস রোজারিও

জের্ভাস রোজারি (Gervas Rozario) একজন উচ্চপদস্থ ধর্ম যাজক। তিনি বাংলাদেশের রাজশাহী রোমান ক্যাথলিক ডাযোসিস বা ধর্ম প্রদেশের প্রধান। তিনি পুরোহিত পদে অভিষিক্ত হন ৩১ ডিসেম্বর ১৯৮০ সালে। তিনি পুরোহিত থাকা অবস্থায় বিভিন্ন গীর্জার খ্রীস্টভক্তদের আধ্যাত্মিক পরিচর্যার দায়িত্ব পালন করেছেন। তিনি সেমিনারী যেখানে পুরোহিতপ্রার্থীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেছেন। তিনি ঢাকা বিশ্ববিদ্যালয়ে ‘খ্রীস্ট ধর্ম’ বিষয়ের উপর অধ্যাপক ছিলেন ১৯৯৮ থেকে ২০০৩ সাল পযন্ত।

ব্যক্তি জীবন
ক্যাথলিক পুরোহিতগণ কৌমার্য ব্রত পালন করেন। সেই সুত্রে তিনি একজন চির কুমার। তিনি নাটোরের ছাতিয়ানগাছা গ্রামে এক কৃষক পরিবারে জন্মগ্রহণ করেন। তার বাবার নাম পিটার রোজারিও এবং মার নাম আগাথা কস্তা।

শিক্ষা জীবন
তিনি সেন্ট যোসেফ উচ্চ মাধ্যমিক বিদ্যালয়ে তার শিক্ষা জীবন শুরু করেন। এর পর তিনি দিনাজপুরের সেন্ট ফিলিপ হাই স্কুল এবং ঢাকার নটর ডেম কলেজে পড়াশোনা করেন। তিনি নৈতিক ধর্মতত্ত্বের উপর ডক্টরেট ডিগ্রি লাভ করেন রোম নগরী থেকে।

কর্মজীবন 
তিনি পুরোহিত হিসেবে অভিষিক্ত হওয়ার পর প্রথম পালকীয় দায়িত্ব শুরু করেন নাটোরের বোনী ধর্মপল্লী বা প্যারিসে। তিনি খ্রীস্টান যুবক-যুবতীদের গঠন দানেও কাজ করেছেন। তিনি দিনাজপুরের শুইহারী ইন্টারমিডিয়েট সেমিনারী, ঢাকার বনানী পবিত্র আত্মা উচ্চ সেমিনারী, রমনা সেমিনারীতে যাজকপ্রার্থীদের প্রশিক্ষণ দিয়েছেন। ক্যাথলিক খ্রীস্টানদের সামাজিক সংস্থা ‘কারিতাস বাংলাদেশ’ এর কার্যনিবাহী পরিষদের সদস্য হিসেবে দায়িত্ব পালন করেছেন। তিনি দম্পত্তিদের পরামর্শ দানেও ভূমিকা পালন করে গেছেন নিষ্ঠার সাথে। তিনি রাজশাহী রোমান ক্যাথলিক ডাযোসিসের প্রশাসক হিসেবে নিয়োগ পান ২০০৬ সালে। পোপ তাকে রাজশাহী ডাযোসিসের বিশপ হিসেবে ঘোষণা দেন ২০০৭ সালের ১৫ জানুয়ারী। তিনি বিশপ হিসেবে অভিষিক্ত হন ২২ মাচ ২০০৭ সালে। তার অধীনে ১৯টি পেরিশের আওতায় ৫৯,৬৩০ জন ক্যাথলিক খ্রীস্টভক্ত রয়েছেন। তিনি বর্তমানে বাংলাদেশ ক্যাথলিক বিশপ সম্মিলনির সহ-সভাপতির দায়িত্বে নিয়োজিত রয়েছেন। বিগত মে, ২০১৫ সাল থেকে তিনি বেসরকারী উন্নয়ন সংস্থা কারিতাস বাংলাদেশের সভাপতি হিসেবে দায়িত্বও পালন করছেন।

ref>http://directory.ucanews.com/dioceses/bangladesh-rajshahi/10</ref>

তথ্যসূত্র

১৯৫১-এ জন্ম
জীবিত ব্যক্তি
রাজশাহীর বিশপ
নটর ডেম কলেজ, ঢাকার প্রাক্তন শিক্ষার্থী
সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বাংলাদেশী খ্রিস্টান
নাটোর জেলার ব্যক্তি
রেহানেহ জব্বারি

রেহানেহ জব্বারি মলয়েরি (ফারসি: ریحانه جباری ملایری;) (জন্ম ১৯৮৮ – ২৫ অক্টোবর, ২০১৪) ছিলেন ইরানের একজন নারী যিনি মোর্তজা আবদোলালি সারবান্দিকে খুনের অভিযোগে অভিযুক্ত। তিনি ২০০৭ সাল থেকে তার ফাঁসি কার্যকর হওয়া পর্যন্ত জেলে ছিলেন। জেলখানায় কী ঘটেছে তার কাহিনী তিনি প্রকাশ করেছেন।  তার প্রথম আইনজীবী মোহাম্মদ মোস্তফা তার কাহিনীকে ব্লগে প্রকাশ করেছেন। ইরানের আইন অনুসারে, তার অপরাধ প্রমাণিত হওয়ায় এবং তার আত্মপক্ষ সমর্থন সত্য প্রমাণিত না হওয়ায়, ক্ষতিগ্রস্ত পরিবার ফাঁসি থামাতে পারত, তারা রাজি না হওয়ায় রেহানেহকে ফাঁসি দেয়া হয়।

অতীত ঘটনা
২০০৭ সালে, সারবান্দি ও জব্বারির সাক্ষাত ঘটে। একটি ক্যাফেতে সাক্ষাত করে সারবান্দি রেহানেহকে তার অফিসে ব্যবসায়িক প্রয়োজনে যেতে বলে। অফিসে থাকাকালীন সারবান্দি রেহানেহকে ধর্ষণের চেষ্টা করে। জব্বারি পকেট থেকে ছুরি বের করে সারবান্দিকে আঘাত করে।রেহানেহ সেখান থেকে পালিয়ে গেলে সারবান্দি রক্তক্ষরণে মারা যায়।

গ্রেপ্তার ও বিচার
গ্রেপ্তারের পর তাকে দুই মাস নির্জনে বন্দি করে রাখা হয়। শুধু উকিলের সাথে দেখা করতে দেয়। ২০০৯ সালে তেহরানের আদালত তাকে ফাঁসির আদেশ দেয়। অ্যামনেস্টি ইন্টারন্যাশনালের মতে, জব্বারি সারবান্দিকে আঘাতের কথা স্বীকার করেছেন, কিন্তু দাবি করেছেন বাসার অন্য কেউ তাকে হত্যা করে।

অ্যামনেস্টি ইন্টারন্যাশনাল, জাতিসংঘ, ইউরোপিয়ান ইউনিয়ন, এবং গেটেস্টন ইন্সটিটিউট তার জীবন বাঁচানোর জন্য লবিং করে। সারা বিশ্বে প্রচারণা ও ২০,০০০ স্বাক্ষর সংগ্রহ করে তার ফাঁসি থামানোর জন্যে এপ্রিল ২০১৪ থেকে তার শাস্তি স্থগিত ছিলো ২৯ সেপ্টেম্বর, ২০১৪ ঘোষণা করা হয় যে তার ফাঁসি অনিবার্য।

মৃত্যু 
রেহানেহ জব্বারিকে ২৫ অক্টোবর, ২০১৪ তে কারাজের উত্তরে গোহারদস্ত জেলে ফাঁসি দিয়ে হত্যা করা হয়। পরে প্রকাশ পায় যে তিনি তার মৃত্যুর পূর্বে তার অঙ্গপ্রত্যঙ্গ দান করে গেছেন।

তথ্যসূত্র

১৯৮০-এ জন্ম
২০১৪-এ মৃত্যু
ইরানে ধর্ষণ
ইরানি নারীর ফাঁসিতে মৃত্যু
১৯৮০-এর দশকে জন্ম
মৃত্যুদণ্ড কার্যকর হওয়া ইরানি নারী
মৃত্যুদণ্ড কার্যকর হওয়া ইরানি ব্যক্তি
ঝরা সময়ের গান

ঝরা সময়ের গান বাংলা রক সঙ্গীত দল মহীনের ঘোড়াগুলি সম্পাদিত দ্বিতীয় অ্যালবাম। ১৯৯৬ সালে আশা অডিও কর্তৃক ভারতের আন্তর্জাতিক কলকাতা পুস্তকমেলায় এটি মুক্তি পায়।

পাশাপাশি জানুয়ারি ১৯৯৬ সালে, একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো "যাঁরা গান শুনতে এবং গান গাইতে ভালোবাসেন" তাদেরকে।

গানের তালিকা

কর্মীবৃন্দ
 নীল মুখোপাধ্যায় – কন্ঠ, গিটার, কিবোর্ড, ব্যাঞ্জো, ব্লুজ হার্প
 সুব্রত ঘোষ – কন্ঠ, গিটার
 বনি – কন্ঠ, থুমবা, গুইরো, শেকার, কুইকা, বারিম্বা
 ডোয়াইট – বেস গিটার
 ঋতুপর্ণা – কন্ঠ
 চন্দ্রিমা – কন্ঠ
 অনুপ – কন্ঠ
 বাদল – কন্ঠ

 নীল মুখোপাধ্যায় - সুর বিন্যাস
 দেবজিৎ বিশ্বাস - শব্দযন্ত্রী
 জয়জিৎ ঘোষ ও মহীনের ঘোড়াগুলি - সমন্বয়ে
 হিরণ মিত্র – প্রচ্ছদ ও অলঙ্করণ-

টীকা

তথ্যসূত্র

সূত্র

বহিঃসংযোগ
 

১৯৯৬-এর অ্যালবাম
বাংলা ভাষার অ্যালবাম
মহীনের ঘোড়াগুলির অ্যালবাম
আশা অডিওর অ্যালবাম
মহীনের ঘোড়াগুলি
বাংলাদেশ জাতীয় তথ্য বাতায়ন

বাংলাদেশ জাতীয় তথ্য বাতায়ন গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের তত্ত্বাবধানে প্রধানমন্ত্রীর কার্যালয় থেকে পরিচালিত একসেস টু ইনফরমেশন প্রোগ্রামের আওতায় জনগণের তথ্য প্রাপ্তির অধিকার নিশ্চিতকরণ এবং সরকারি দপ্তর থেকে প্রদেয় সেবাসমূহ প্রাপ্তির নিশ্চয়তা বিধানের লক্ষ্যে দেশের সকল ইউনিয়ন, উপজেলা, জেলা, বিভাগ, অধিদপ্তর ও মন্ত্রণালয়সহ প্রায় পঁচিশ হাজার সরকারি দপ্তরের ওয়েব সাইটের একটি সমন্বিত রূপ বা ওয়েব পোর্টাল।

তথ্যসূত্র

বহিঃসংযোগ

 বাংলাদেশ জাতীয় তথ্য বাতায়ন

বাংলাদেশী ওয়েবসাইট
বাংলাদেশ সরকার
২০১৫-এ বাংলাদেশে প্রতিষ্ঠিত
২০১৫-এ প্রতিষ্ঠিত ইন্টারনেট সম্পত্তি
সরকারি ডেটাবেস
জাতীয় প্রতিষ্ঠান
বিজ্ঞাপন মুক্ত ওয়েবসাইট
শিবপ্রসাদ ঠাকুর

শিবপ্রসাদ ঠাকুড় ; ) অসমের একজন প্রসিদ্ধ চলচ্চিত্র পরিচালক। ১৯৮৩ সনে মুক্তিপ্রাপ্ত ঘড়-সংসার নামক চলচ্চিত্র পরিচালনার মাধ্যমে তিনি চলচ্চিত্র জগতে প্রবেশ করেন। তিনি সর্বমোট ৯টি অসমীয়া চলচ্চিত্র পরিচালনা করেছেন। তার পরিচালনায় মুক্তিপ্রাপ্ত সোন মাইনা নামক চলচ্চিত্র ১৯৮৪ সনে শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করে।।

পরিচালিত চলচ্চিত্র

তথ্যসূত্র
প্যাট্রিক ডি’রোজারিও

প্যাট্রিক ডি’রোজারিও ঢাকা মহাধর্মপ্রদেশের সাবেক আর্চবিশপ এবং ক্যাথলিক গির্জার একজন কার্ডিনাল। পোপ ফ্রান্সিস  ২০১৬ সালের ৯ অক্টোবর তাকে কার্ডিনাল হিসেবে নিয়োগ দেন। তিনি বাংলাদেশ ক্যাথলিক বিশপ সম্মিলনি এবং বিশপীয় খ্রীস্টীয় শিক্ষা বিষয়ক কমিশনের সভাপতি হিসেবে দায়িত্ব পালন করেছেন।

ব্যক্তিজীবন
তিনি ১ অক্টোবর ১৯৪৩ সালে বরিশালের বাকেরগঞ্জ উপজেলার পাদ্রি শিবপুর গ্রামে জন্মগ্রহণ করেন। তার পিতা মাইকেল ডি’রোজারিও ছিলেন কৃষিজীবী। আর, মা ডিস্পিনা ডি’রোজারিও ছিলেন গৃহিণী। আট ভাই-বোনের মধ্যে তিনিই সবচেয়ে ছোট।

শিক্ষাজীবন
প্যাট্রিক ডি’রোজারিও ১৯৬১ সালে সেন্ট যোসেফ উচ্চ মাধ্যমিক বিদ্যালয় থেকে মানবিক বিভাগে ম্যাট্রিক পরীক্ষায় উত্তীর্ণ হন। এরপর, ঢাকার নটর ডেম কলেজ থেকে উচ্চ মাধ্যমিক শিক্ষা সমাপ্ত করেন। তারপর, সেখানেই বিএ (ঢাকা বিশ্ববিদ্যালয়ের অধীনে) অধ্যায়ন করে করাচির সবজিমণ্ডির ‘খ্রাইস্ট দ্য কিং’ সেমিনারিতে যান ধর্মতত্ত্ব সম্পর্কে শিক্ষা লাভ করতে। কিন্তু, ১৯৭১ সালে মুক্তিযুদ্ধ শুরু হলে তিনি দেশে ফিরে আসেন। ১৯৭২ সালে পবিত্র ক্রুশ সন্ন্যাস সংঘের আওতায় পুরোহিত হিসেবে অভিষিক্ত হন।

কর্মজীবন
ফাদার প্যাট্রিক ডি’রোজারিও সহকারী ও পাল-পুরোহিত হিসেবে দীঘ দিন বিভিন্ন ধর্ম-পল্লীতে পালকীয় সেবা কাজে নিয়োজিত ছিলেন। তিনি সেমিনারীতে যেখানে  পুরোহিতপ্রাথীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেন। তিনি ২য় ভ্যাটিকান মহা সভার দলিল বাংলায় অনুবাদ ও সম্পাদনার কাজ করেন। পুরোহিত পদ থেকে তার পদন্নোতি হয়ে তিনি রাজশাহীর বিশপ হিসেবে নিযুক্ত হন ১৯৯০ সালে। সেই দায়িত্ব পালন করেন ১৯৯৫ সাল পযন্ত। এরপর ১৯৯৫ সাল থেকে তিনি চট্টগ্রাম ক্যাথলিক ধর্মপ্রদেশের বিশপ হিসেবে দায়িত্ব পালন করেন ২০১১ সাল পর্যন্ত। তৎকালিন ক্যথলিক সম্প্রদায়ের প্রধান পোপ ষোড়শ বেনেডিক্ট তাকে বাংলাদেশের আর্চবিশপ হিসেবে মনোনিত করেন। ২০২০ সালের ৩০ সেপ্টেম্বর তিনি ঢাকার আর্চবিশপ পদ থেকে অবসর গ্রহণ করেন।

পুরস্কার ও সম্মাননা
পোপ ষোড়শ বেনেডিক্টের কাছ থেকে পলিউম সম্মানা লাভ করেন ২০১১ সালে। এটি ক্যাথলিক যাজকদের একটি সর্বোচ্চ সম্মাননা। ৯ অক্টোবর ২০১৬ পোপ ফ্রান্সিস ১৭জন কাথলিক ধর্ম যাজককে কার্ডিনাল হিসেবে নিয়োগ দেন। এই সময় বাংলাদেশ থেকে আর্চবিশপ প্যাট্রিক ডি’রোজারিওকে কার্ডিনাল হিসেবে নাম ঘোষণা করেন। তিনিই প্রথম বাঙালি কার্ডিনাল।

তথ্যসূত্র

বহিঃসংযোগ 
 প্যাট্রিক ডি’রোজারিও এর শান্তির-শুভেচ্ছা

১৯৪৩-এ জন্ম
জীবিত ব্যক্তি
ঢাকার রোমান ক্যাথলিক আর্চবিশপ
২১শ-শতাব্দীর রোমান ক্যাথলিক আর্চবিশপ
পবিত্র ক্রশ ধর্মসভা
রাজশাহীর বিশপ
চট্টগ্রামের বিশপ
বরিশালের ব্যক্তি
বাঙালি খ্রিস্টান
বাংলাদেশী খ্রিস্টান
নটর ডেম কলেজ, ঢাকার প্রাক্তন শিক্ষার্থী
ইঙ্গ-ভারতীয় ব্যক্তিত্ব
বাংলাদেশী রোমান ক্যাথলিক বিশপ